text: Tyvekoster på auktion i Padborg
  25 oktober 2012 kl. 08.28
  En kæmpe mængde af tyvekoster blev torsdag formiddag sat på auktion hos politiet i Padborg. Samlingen omfatter cykler i hel eller adskilt stand, bildæk, fælge, havetraktorer, værktøj, kompressorer, knallerter og beslaglagte biler.
  Mængden af tyvekoster svarer til indholdet af en fyldt sættevogn.
  De mange tyvekoster stammer fra udlændingekontrolafdelingens beslaglæggelser fra især tyve fra Østeuropa ved den dansk-tyske grænse. 
  En stor del af de beslaglagte tyvekoster er kommet tilbage til de retmæssige ejere, men en del af dem har det ikke været muligt at opspore ejerne til.
  De bliver solgt på auktionen til fordel for statskassen.
  